Airbender | SkalkSkryf
« Dwaling van Groei
Goeie genugtug »
Oktober 10, 2010 deur Louwie
Het vandag saam met die kinders gaan fliek. Ma en Hannelie kyk Julia Roberts en Pa en Marli kyk Airbender in 3D.
Dit is nou vir jou `n vreemde ding die 3D. Die goeters kom sommer so op jou af dat jy moet koets, ander kom hang weer hier reg voor jou, jy kan daaraan vat voel dit! Awsome soos die kinders sal sê.
Airbender is nou ook nie juis uitmuntende kykstof nie. Dun storie, swak toneelspel, maar die spesiale effekte was uitstekend. Ek sal nie boek 2 gaan kyk nie. Gaan Ma liewer vat om "Dispicable Me' in 3D te gaan kyk, (volgende maand). Die resensies lyk goed.
Ergste is die 'paning shots'. Dit draai jou maag en harsings bietjie rond, maar die res is regtig `n belewenis. Wonder hoe lank die nuutjie gaan bly. Daar was min mense in die fliek, ook by die Julia een. Lyk of mense nie meer gaan fliek nie. Kyk liewer TV dis goedkoper . Teen meer as R200 vir die 4 van ons (sonder die springmielies en koeldrank) is dit geen wonder mense bly weg nie.
As jy nog nie 3D gesien het nie, gaan doen dit, dis heel oulik (of is ek nou weer die laaste ou op die planeet wat dit nou eers gesien het 😯 )
Posted in Uncategorized | Tagged 3D movie, Airbender, Fliek | 6 Kommentaar
op Oktober 10, 2010 at 5:27 nm Joh
Het self gisteraand Avatar op DVD geky. Die special effects en grafix is nogal goed. Maar as geheel het die ding geflop.
Kan my net voorstel wat met Dune gedoen kon word as die hedendaagse tegnologie ingespan word.
op Oktober 10, 2010 at 8:48 nm Louwie
Het self die Avatar storie destyds op die Groot Skerm gaan kyk. Baie indrukwekkende spesiale effekte beslis. As geheel meer geslaagd as die 3D Windbuiger van vandag, maar ja, die storie was ook maar vlak.
Kan jy jou indink, Dune in 3D met al die tegnologie van vandag 😯
Ten minste sal die wurms lyk soos wurms en nie soos `n stofsuier se pyp nie 😀
Selfs die Hitchhikers Guide kan `n heel nuwe storie word. En dink aan 'The Dun Cow' in 3D. Dit kan baie pret wees!
op Oktober 11, 2010 at 9:20 vm demoerin
Ek dink as mens eers die eerste keer 3D "geproe" het, kan ek nie sien hoekom die flieks nie vol is nie. Dit is 'n totale nuwe belewenis… EN BAIE COOL!
op Oktober 11, 2010 at 2:49 nm Son
Toemaar, jy is nie die laaste nie. Ek moet ook nog 3D gaan ervaar 😈 Dalk moet ek nou plan maak!
op Oktober 11, 2010 at 8:00 nm flippiefanus
Ag nee man Louwie, ek het baie van Airbender gehou. Die spesiale effekte is goed, en ek dink ook nie die storie lyn is so dun nie. Dit is nogmaar die eerste deel van 'n reeks wat waarskynlik 4 dele gaan bevat. Daar is allerande elemente vir 'n lekker storie.
Ek hou egter nou nie juis van hierdie 3D effek nie. Om die waarheid te se dit irriteer my. Daar is aleweig allerande newe effekte wat dit baie onnatuurlik laat lyk en dit trek my aandag van die storie af.
op Oktober 14, 2010 at 7:56 vm Louwie
Nee FF, 3D is die toekoms!
Wat is volgende? vra ek my kinders. Hologram movies, sê hulle. Dit kom en dit sal koel wees. Inderdaad.
Airbender? Nee, ek dink selfs 'Neverending Story' was beter. Selfs die gedierte wat die kinders daar op gery het (en wat Airbender gesteel het) was ouliker.